¿Hablas español? Parlez-vous français? 你会说中文吗？
Եթե պատասխանեցիք "sí," "oui," կամ "是的", այն դեպքում եթե դիտում եք նյութն անգլերենով
հավանական է՝ դուք պատկանում եք երկլեզու կամ բազմալեզու մարդկանց թվին:
Եվ հեշտությամբ ճանապարհորդելուց
կամ առանց ենթագրերի ֆիլմեր դիտելուց բացի
երկու կամ ավելի լեզվի իմացությունը
ձեզ տարբերում է ձեր միալեզու ընկերոջից նրանով, որ ձեր ուղեղն այլ կերպ է աշխատում:
Այսպիսով, ի՞նչ է նշանակում տիրապետել լեզվին:
Լեզվին տիրապետելու ունակությունը, որպես կանոն, բաղկացած է երկու ակտիվ մասերից՝ խոսել և գրել,
և երկու պասիվ մասերից՝ լսել և կարդալ:
Մինչդեռ հավասարաչափ իմացությամբ երկլեզու մարդը
ունի գրեթե հավասար ունակություններ երկու լեզուների սահմաններում,
աշխարհի շատ երկլեզու մարդիկ իրենց լեզուն գիտեն
և օգտագործում են տարբեր համամասնություններով:
Եվ կախված իրավիճակից, թե ինչպես են յուրացրել յուրաքանչյուր լեզուն,
նրանք կարող են դասակարգվել երեք գլխավոր տիպերի:
Եկեք վերցնենք Գաբրիելլայի օրինակը.
Նրա ընտանիքը Պերուից գաղթել է Միացյալ Նահանգներ, երբ նա երկու տարեկան էր:
Լինելով <<բարդ>> երկլեզու՝
աշխարհաճանաչողության իր ճանապարհին,
Գաբրիելլան, սովորելով և՛ անգլերեն, և՛ իսպաներեն,
զարգացնում է լեզվական երկու ծածկագիր
հասկացության մեկ ընկալմամբ:
Մյուս կողմից նրա պատանի եղբայրը կարող է <<համակարգված>> երկլեզու լինել
հասկացության երկու ընկալմամբ՝
դպրոցում անգլերեն սովորելով,
միևնույն ժամանակ շարունակելով իսպաներեն խոսել տանը և ընկերների հետ:
Ի վերջո, Գաբրիելլայի ծնողները, ըստ երևույթին, <<ստորադաս>> երկլեզու մարդիկ են,
ովքեր սովորում են երկրորդ լեզու
հիմնվելով իրենց մայր լեզվի վրա:
Քանի որ բոլոր տիպերի երկլեզու մարդիկ, անկախ առոգանությունից կամ արտասանությունից,
կարող են լիակատար հմտանալ լեզվի մեջ,
այդ տարբերությունն ակնհայտ չի կարող լինել պատահական ունկնդրի համար:
Սակայն ուղեղի պատկերման տեխնոլոգիայում վերջին առաջընթացները
նեյրոլինգվիստներին հնարավորություն են տվել պարզել
թե ինչպես են լեզվի ուսումնասիրման առանձնահատկությունները ազդեցություն ունենում երկլեզու ուղեղի վրա:
Հայտնի է, որ ուղեղի ձախ կիսագունդը տրամաբանական գործընթացներում
ավելի վերլուծական է և գերիշխող,
մինչդեռ աջ կիսագունդն ավելի ակտիվ է զգացմունքային և սոցիալական առումներով.
սա հատուկ է մեծամասնությանը, սակայն պետք չէ միանշնակ ընդունել:
Փաստ է, որ լեզուն ընդգրկում է գործողություններից երկուսն էլ,
մինչդեռ տեսողական և տարածական ընկալումները զարգանում է տարիքին զուգընթաց՝
հասնելով ենթադրված վերջնակետին:
Այս տեսության համաձայն
երեխաներին լեզուն ավելի դյուրին է տրվում,
քանի որ նրանց զարգացող ուղեղների ճկունությունը
լեզվի ձեռքբերման մեջ թույլ է տալիս օգտագործել երկու կիսագնդերն էլ,
մինչդեռ շատ չափահասների մոտ լեզուն տեսողական և տարածական ընկալում է ձեռք բերում մեկ կիսագնդով՝
սովորաբար ձախով:
Եթե սա ճիշտ է, փոքր տարիքում լեզու սովորելը
սոցիալական և էմոցիոնալ կոնտեքստների մասին կարող է ավելի ամբողջական ըմբռնում տալ:
Եվ հակառակը, վերջին ուսումնասիրությունները ցույց են տվել,
որ մարդիկ, ովքեր երկրորդ լեզու են սովորել չափահաս տարիքում,
ցուցաբերում են ավելի քիչ էմոցիոնալ հակում և ավելի շատ բանական մոտեցում
երկրորդ լեզվում խոչընդոտներ ունենալիս,
քան իրենց մայրենի լեզվում:
Սակայն անկախ նրանից, թե երբ կսովորեք այլ լեզուներ,
բազմալեզու լինելը ուղեղին ակնհայտ առավելություններ է ընձեռում:
Դրանցից շատերը նույնիսկ տեսանելի են,
օրինակ ձեր ուղեղի նեյրոնների ու հյուսվածքների մեջ պարունակող
գորշ նյութի բարձր խտությունը,
իսկ որոշ հատվածներում էլ երկրորդ լեզու կիրառելիս՝ ակտիվության ցուցաբերումը:
Երկլեզու ուղեղի գերլարված մարզումը կյանքի ընթացքում
ավելի քան հինգ տարով կարող է նաև կանխել այնպիսի հիվանդություններ,
ինչպիսիք են Ալցհեյմերի հիվանդությունն ու հիշողության կորուստը:
Երկլեզվության իմացության գլխավոր առավելությունների գաղափարն
այժմ կարող է բնական թվալ,
սակայն այն գուցե զարմացներ վաղ շրջանի փորձագետներին:
Մինչև 1960-ականները երկլեզվությունը հանդիսանում էր խոչընդոտ,
որը դանդաղեցնում էր երեխայի զարգացումը՝
ստիպելով մեծ էներգիա ծախսել լեզուների միջև տարբերակումներ կատարելու համար.
մի տեսակետ, որ գլխավորապես հիմնված էր թերի ուսումնասիրությունների վրա:
Եվ ավելին, վերջին հետազոտությունը ցույց է տվել,
որ արձագանքներն ու շեղումները որոշ երկլեզու երեխաների մոտ
աճել են <<հատվող լեզուներ>> թեստում:
Նաև պարզվել է, որ ուշադրություն և ջանք է հարկավոր
լեզուների միջև փոխկապակցված ակտիվություն մտցնելու համար
և դա ահռելի ուժ և լարվածություն է ուղեղի նախաճակատային կեղևի համար:
Սա ուղեղի այն հատվածն է, որ մեծ դեր է կատարում
գործադիր ֆունկցիայի, խնդրի լուծման, առաջադրանքի կատարման
և կենտրոնացման համար՝ անօգուտ տեղեկությունը զտելու նպատակով:
Այսպիսով, անգամ եթե երկլեզվությունը ձեզ ավելի խելացի չի դարձնում,
այն ձեր ուղեղը դարձնում է ավելի գործուն, առողջ և բարդ համակարգ:
Եվ անգամ եթե ձեզ բախտ չի վիճակվել
երկրորդ լեզու սովորել վաղ հասակում,
երբեք ուշ չէ սկսել
և լեզվական թռիչք կատարել
"Hello"-ից "Hola," "Bonjour" կամ "您好’s"
քանի որ այդ պահին մեր ուղեղը մարզվում է: